Last saved by: dagmara

60-Сурат Алмумтахьана /Зуьйш ерг/
(мадийнатахь доьссина , 13 аят ду)
Аллах1ан ц1арца дόзадόцуш шортá а , дáимнá а болу къинхéтаман Дá волчу

1.Х1ай шаьш /Дéлах/ тешнарш ! Аш ма лáца Сан мостаг1 а , шайн мостаг1 а гергарнаш /доттаг1ий/ , шаьш цаьрга гергарло /марзό/ кхийдош . Бакъ долуш керстаналла дина цáра шоьга йеанчу /Къуръáнан/ бакъонца . Элчá а , шý а /шун шахьарчуьра/ áрадόху цáра , шу тéшарна Аллах1ах - шайн Дéлах . Шу Сан новкъахь джих1áданá /г1áзόтанá/ а , Сан рéза хилар лоьхуш а áрадоьвлла хилча /керстанаш доттаг1ий ма лéца/ . Аш хьулдо цаьрга /долу шайн/ гергарло /бéзам/ . Со т1ех дика хуъуш ву аш кийрадоьллинарг /хьулдинарг/ а , гучудаьккхинарг а . Шоьх и /гергарло/ лéлόриг /милла велахь а/ , бакъ долуш тилла /галваьлла/ иза нийсачу новкъах . 
2.Шайна шу /эшийна/ карадаьхкича , шун мостаг1ий хуьлу цáрех , шун т1е /шу дайъа/ куьйгаш кхийдадо цáра , шайн меттанаш д1ахоьцу вόчуьнца /шуна лерца/ , аш керстаналла дарé дог а дόху цáра . 
3.Шуна г1о даннé а дийра дац шун гергарачаьра а , дац шун бéраш а , къéмат дийнахь шу /а , керстанаш а вовшех/ д1асхьакъастор ду Цό , Аллах1 аш дийриг /лéлόриг/ гуш ву . 
4.Бакъ долуш , дика масал дара шуна - Ибрáх1им а , /муъма-нáхах/ шаьш цуьнца берш а . Цáра шайн къόмé элира : « Баккъаллá а тхо ц1ена ду шоьх а , Аллах1 /1адда/ витина аш шéна лолла /1ибáдат/ дечух /ц1уйх/ а . Óха керстаналла /инкарлό/ дина шоьца . Тхýнá а , шунá а юккъехь гуттареннá а гучудаьлла /д1ах1оьттина/ мостаг1аллá а , цабéзам а бу , шу тешшалц Аллах1ах - Цуьнах цхьаннах » . Ибрах1има шен дéга дина къамел дόцург : « /Дéлόра/ Ас дехнé а доьхур ма ду /Дéлé/ хьýна гечдар . /амма/ Сан карахь /дόлахь/ дац Аллах1ера хьуна /дόг1у 1áзап духатόхарехь/ дан х1уммá а » . Х1ай тхан Дéла ! Хьýна /цхьанна/ т1е тевжина тхо , /дохкόдоьвлла/ Хьоьга дирзина тхо , Хьоьга ю /къемат дийнахь тхан/ доьрзийла . 
5.Х1ай тхан Дéла ! Ма зéхьа тхо шаьш керстаналла динчéран куьйга , гечдéхьа тхýна х1ай тхан Дéла , баккъаллá а Хьо ву-кх , Шá сийлахь верг , хьéкъалалла дерг .  
6./Дéлόра/ Бакъ долуш шуна /х1ай Мухьаммад уммат/ хаза /к1оргé/ масал дара цáрех /схьаэца/, шá догдόхуш /сатуьйсуш/ хиллачунна Аллах1е а , эхарт /т1аьхьарчу/ дийнé /цуьнан диканé/ а. Ткъа шá /ислáмах/ юхакхетнарг /милла велахь/ , баккъаллá а Аллах1 /халкъé/ хьаштόйоцург , хáстамéниг ву . 
7.Аллах1 герга ву Шá марзό ян шунá а , аш цáрех /керстанех/ шайца мостаг1алла лелийначаьрнá а юккъехь /цáра имдиллахь/ . Аллах1 /цу т1ехь/ ницкъ болуш ву , Аллах1 /цáрех даьллачуна/ гечдеш , къинхéтам беш ву . 
8.Аллах1а шу юхацатýху - дин бахьанехь шоьца т1ом ца бинчаьрцá а , шайн керташкара шу áра цадаьхначаьрцá а - шу дикахиларх а , аш цаьрца нийсо лéлόрах а  . Баккъаллá а Аллах1ана /дукха/ бéза нийсо йийраш . 
9./амма/ Баккъаллá а Аллах1а шу юхатýху - дин бахьанехь шоьца т1ом бинчáрех а , шайн керташкара шу áра даьхначáрех а , /иштта/ шу áрадахарна т1ехь г1одинчáрех а - аш цаьрца гергарло /доттаг1алла/ лéлорах . Ткъа шá цаьрца гергарло лéлόриг /милла велахь/ - уьш бу уьш зуламхой . 
10.Х1ай шаьш /Дéлах/ тешнарш ! Шайна т1е /шайн/ мохк битина муъма-зударий баьхкича , аш уьш /цéран ийман/ зéлуша . Аллах1 т1ех дика хуъуш ву цéран ийманах дерг . Ткъа шайна уьш муъма-зударий хилар хиъча , аш уьш юхаберза ма бе /д1амалό/ керстанашка . Уьш /муъма-зударий/ цáрна /керста-бόжаршна/ хьáнал бац , /йа/ вуьйш /керста-бόжарий/ а бац цáрна /муъма-зударшна/ хьáнал . Аш царнá /керстанашна/ д1алό цáра /урдонна/ йина харж . Шуна къилахь дац аш уьш /муъма-зударий/ бáлор , аш цáрна цéран урдόнаш д1аделча . Аш сéца ма йé /лáтта ма йé/ керста-зударшца /зáхалόнан/ уьйраш . Аш схьаéха шаьш /урдонна/ йина харж , цáрá а д1аехийла шаьш /урдонна/ йина харж . Иза Аллах1ан /хьукман/ кхел ю , шуна юкъахь Цό еш йолу . Аллах1 хуъуш ву , хьéкъалалла долуш ву . 
11.Шун зударех цхьаъ керстанашка кхаьчнехь /яханехь/ , ткъа шаьш т1амца /керстанéра/ х1онс яккхинехь , аш ло шайн зударий /керстанашка/ д1абаханчаьрна /х1онсах/ цáра /урдонна/ йина харже хьаьжжина /дáкъа/ . Шу кхéра Аллах1ах , шу Шех тéшаш долчу . 
12.Х1ай пайхамар ! Хьо волчу муъма-зударий баьхкича - шаьш хьýна ч1áг1ό /ва1дό/ еш , шаьш Аллах1аца дéкъахо ца варнá а , къόла ца дарнá а , /зинáца/ нáхаца ца лéларнá а , шайн /зуда/ бéраш ца дайъарнá а , /къόт1алг1а дина бéра майрачуьна ц1ар т1е даккхарца/ шаьш харцό кхуллург ца хиларнá а , /бакъонца/ девзачуьнгахь хьýна 1еса ца хиларнá а т1ехь - ахь /т1е лáцé/ къόбул йé цéран ч1áг1ό , царна гечдар дéха Аллах1е , баккъаллá а Аллах1 гечдийриг , къинхéтамéниг ву . 
13.Х1ай шаьш /Дéлах/ тешнарш ! Аш ма лáца , Аллах1 шайна оьг1азвахана къáм /нáх/ гергарнаш /доттаг1ий/ . Бакъ долуш эхартах догдиллина цáра , керстанаша кешнийн ох1лунах /уьш г1овттόрах/ дог ма-диллара . 

25.04.2010